Näin tulkitset kehon moninaisia tahattomia ääniä.

COLOURBOX.COM

Kuorsaaminen yöaikaan

Kuorsaaminen johtuu suun pehmytkudoksen värinästä hengittäessä. Nenäsuihkeet ja nenäliuskat voivat tuoda helpotusta, mutta painonpudotus on vielä tehokkaampi tapa vaikuttaa kuorsaamiseen.

Mene lääkärin pakeille, jos heräät öisin henkeä haukkoen, hiessä tai tunnet olosi uneliaaksi päiväsaikaan, sillä kyseeseen voi tulla uniapnea. Mikäli olet hyvässä kunnossa, eikä apneasta ole kyse, voidaan vaivaa helpottaa pehmeän suulaen implantilla tai hengitysteiden leikkauksella.

Polvien ja nilkkojen naksahtelu ja räsähtely

Nämä äänet johtuvat yleensä joko jänteistä, jotka napsahtelevat nivelten yläpuolella, niveleen syntyvistä kaasukuplista tai hiukan sijaltaan liikkuvista nivelistä.

Mikäli kipua, turvotusta tai lukkiutumista ilmenee, tai jos oireet rajoittavat liikkumista, ota suunta lääkäriin. Polvikipu voi johtua nivelkierukan repeämästä. Nilkkakipu voi puolestaan olla merkki niveltulehduksesta tai jännevauriosta.

Eri tavoin kuriseva vatsa

Aterioiden välillä ruoansulatuselimet supistelevat voimakkaasti muutaman tunnin välein, jotta mahalaukku tyhjenee ravinnosta. Kurina ei siis aina tarkoita nälkää.

Varaa aika lääkärille, jos vatsan toimintaan liittyy kipua ja turvotusta, ja etenkin, jos vatsaa painaessa kuuluu loiskumista. Ongelmia voi syntyä, jos suolisto supistelee liikaa tai liian vähän, tai jos suoleen on muodostunut leikkausta vaativa tukos.

Naksuva leukaluu

Jos ääni on kova ja terävä, se voi johtua leukanivelen sijoiltaanmenosta. Tämä ei välttämättä ole ongelma.

Jos taas leuka lukkiutuu tai sitä ei saa kokonaan auki tai kiinni, hakeudu lääkäriin.

Mikäli tapanasi on puristella leukaperiä yhteen öisin, harkitse purentakiskoja, jotta leukaan kohdistuva rasitus lievenee.

Nenästä kuuluva vaimea vihellys

Nenästä pääsee vihellusääni, jos ilma joutuu kulkemaan liian kapean tilan läpi. Niistämisen pitäisi auttaa, samoin nenähuuhtelun suolaliuoksella tai nenäsuihkeen.

Lääkärille kannattaa mennä, jos vihellys alkaa tapaturman seurauksena. Nenän väliseinän rikkoutuminen voi vaatia leikkausta.

Korvissa kuuluva humina, surina ja soiminen

Korvissa kuuluvaa ääntä kutsutaan tinnitukseksi. Se voi olla ohimenevää tai jatkuvaa.

Sisäkorvan vaurio voi laukaista tinnituksen, joten kovan melun yhteydettä korvatulppien käyttäminen on suotavaa.

Mikäli tinnitus on jatkuvaa ja sitä on vain yhdessä korvassa, kannattaa hakeutua lääkärille, sillä oire voi olla merkki tulehduksesta tai sisäkorvavammasta.

Suurimpaan osaan tinnitustapauksista ei löydy syytä, joten hoitokeinoa ei ole. Jatkuvan tinnituksen kanssa on mahdollista opetella elämään.